Gandia aprova noves ajudes per valor de 129.700 € per a reforçar la tasca de serveis socials en temps de COVID-19
09 abril 2021

## Gandia aprova noves ajudes per valor de 129.700 € per a reforçar la tasca de serveis socials en temps de COVID-1909 abril 2021Última actualització: 09 abril 2021

![](../gestion/img/b13d27b7c6fee96e014a6d87008af94bb4ab9288e90ad092ba61ef268fe4fc5c.jpg)  
  

La **regidora delegada de Benestar Social, Carmen Fuster**, ha anunciat que l’Ajuntament de Gandia, tal i com s´ha vingut consensuant en les darreres Juntes de Govern, ha signat, un any més, un conveni col·lectiu de col·laboració per valor de 129.700 euros amb ONG’s locals com Creu Roja o Cáritas, entre d’altres, per a reforçar les seues capacitats d’assistència social i fer front a les situacions d’emergència i vulnerabilitat que afecten a les persones indigents que viuen a la nostra ciutat.

En relació a aquest marc col·laboratiu, Fuster ha destacat que “_des del departament de Serveis Socials de l’Ajuntament de Gandia treballem des de sempre en la consolidació de Serveis Socials com un servei públic essencial i d’interès general, així com s’ha demostrat en la pandèmia, per a aconseguir la xarxa de protecció de totes les persones i garantir, així, la igualtat d’oportunitats, la justícia i la cohesió social. Per a garantir els drets socials de totes les persones a través d’aquesta atenció i intervenció professional col·laborem amb altres organitzacions per gestionar, projectar i portar a terme aquest objectiu comú a partir de convenis de col·laboració_”.

Així, els convenis i les quanties que s’han portat endavant amb les organitzacions son els següents:

\- Creu Roja, que ha rebut una concessió directa de 45.000 €;  
\- Cáritas, amb una subvenció de 30.000 € per a consolidar el Pla d’Emergència i donar suport a les persones sense sostre en situacions extremes com, per exemple, pluges torrencials o altres fenòmens adversos. A aquesta quantitat se sumen altres 45.000 destinats a la gestió del Centre d’Atenció Integral (CAI) Sant Francesc de Borja de l’organització local per implementar la recuperació d’habilitats socials i laborals de les persones vulnerables (CAI);  
\- Buñoleras Sin Fronteras (Les Bunyoleres), amb una concessió directa de 20.700 € per a continuar amb la gestió del menjador i les educadores socials;  
\- Centre d’Acollida San Francesc (Els Franciscans), amb una subvenció directa de 20.000 €, i  
\- Preventori Infantil Ntra. Sra. del Empar, amb una subvenció de 14.000 €.

Finalment, la regidora de Serveis Socials ha emfatitzat que aquestes ajudes permeten “_que tothom visca amb dignitat i llibertat per a poder prendre decisions sobre la seua vida, generant així un espai d’inclusió a través del treball compartit de totes estes organitzacions que ha reportat resultats magnífics_”.

[Twittear](https://twitter.com/share)